สตาร์ วอร์ส: ทีมโคตรโคลนมหากาฬ
ตอน > ซีซัน 3 (ค.ศ. 2024)

| ตอน ทั้งหมด | ตอนในฤดูกาล | ชื่อ | กำกับโดย | เขียนโดย | วันเผยแพร่เดิม |  |
| --- | --- | --- | --- | --- | --- | --- |
| 33 | 1 | "Confined" | ซอล รูอิส | เจนนิเฟอร์ คอร์เบตต์ | 21 กุมภาพันธ์ ค.ศ. 2024 (2024-02-21) |  |
 ณ ศูนย์แทนทิส โอเมก้าถูกบังคับให้ทำงานกับนาลา เซและเอเมอรีในโครงการการโคลน ในทุก ๆ วัน เธอเก็บตัวอย่างเลือดจากโคลนรวมถึงตัวเธอเองด้วย โดยนาลา เซแอบนำตัวอย่างเลือดของโอเมก้าทิ้งไปก่อนที่จะถูกนำไปทดสอบ นอกจากนี้โอเมก้ายังให้อาหารสุนัขเลอร์คาของศูนย์นี้และตีสนิทกับหนึ่งในสุนัขนั้น ซึ่งเธอตั้งชื่อว่าแบดเชอร์ โอเมก้าหลบจากผู้คุมเพื่อมาคุยกับครอสแฮร์ที่พยายามจะตัดกำลังใจเธอในการวางแผนการหลบหนี เมื่อจักรวรรดิตัดสินใจที่จะการุณยฆาตแบดเชอร์เนื่องจากเชื่องเกินไป โอเมก้าปล่อยเธอให้เป็นอิสระออกสู่ป่านอกศูนย์ เฮมล็อกเตือนโอเมก้าว่าหากทำตัวท้าทายอีกจะถูกลงโทษเช่นเดียวกับครอสแฮร์
| 34 | 2 | "Paths Unknown" | นาธาเนียล วิลลานูเอวา | แมทท์ มิชโนเวทซ์ | 21 กุมภาพันธ์ ค.ศ. 2024 (2024-02-21) |  |
 ฮันเตอร์และเร็กเกอร์ได้ข้อมูลเกี่ยวกับฐานของเฮมล็กมาจากครอบครัวกลุ่มอาชญกรดูแรนด์ แต่ข้อมูลนี้กลับนำพวกเขาไปยังศูนย์เก่าที่ถูกทิ้งร้าง พวกเขาพบอดีตนายร้อยโคลน ม็อกซ์, ซีค และสแตกเข้าโดยบังเอิญ โดยพวกเขาถูกทิ้งไว้หลังจากจักรวรรดิทำลายและทิ้งร้างศูนย์นี้ ณ ตอนนี้ พื้นที่นี้ถูกปกคลุมไปด้วยเถาวัลย์สลิเธอร์ซึ่งเป็นการทดลองที่ผิดพลาดของจักรวรรดิ ซีคช่วยฮันเตอร์และเร็กเกอร์หลบหลีกเถาวัลย์และเข้าไปยังศูนย์เพื่อเข้าถึงข้อมูลอะไรก็ได้ที่มีเกี่ยวกับปฏิบัติการของเฮมล็อก ทั้งสามคนถูกโมตีโดยเถาวัลย์สลิเธอร์ซึ่งสุดท้ายเป็นเพียงหนวดของสัตว์ประหลาดยักษ์ ม็อกซ์และสแตกใช้ยาน “มารอเดอร์” ในการช่วยเหลือคนอื่น ๆ และฮันเตอร์สัญญาว่าจะพานายร้อยทั้งหลายไปพาบู
| 35 | 3 | "Shadows of Tantiss" | สตวร์ด ลี | แมทท์ มิชโนเวทซ์ | 21 กุมภาพันธ์ ค.ศ. 2024 (2024-02-21) |  |
 จักรพรรดิพัลพาทีนเดินทางไปยังแทนทิสเพื่อตรวจความคืบหน้าของ "โปรเจ็กต์เนโครแมนเซอร์” ซึ่งเขาเชื่อว่าจะเป็นสิ่งจำเป็นต่ออนาคตของจักรวรรดิ ในตอนนี้โครงการนี้ยังไม่สามารถเพิ่มจำนวนเอ็ม-เคานต์จากตัวอย่างในโคลนได้ เมื่อเอเมอรีเริ่มทดสอบตัวอย่างเลือดของโอเมก้า นาลา เซ บอกให้โอเมก้าหนีไป โอเมก้าปล่อยตัวครอสแฮร์และพวกเขาก็หนีไปในป่า เพื่อหายานขนส่งที่ตกก่อนหน้านี้ เอเมอรีเตือนระบบรักษาความปลอดภัยและมีการส่งทีมค้นหา ครอสแฮร์และโอเมก้าร่วมกับแบดเชอร์เพื่อขโมยยานขนส่งของทีมค้นหา พวกเข้าถูกตามโดยยานรบแต่เฮมล็อกสั่งให้ยานเหล่านั้นถอนกำลัง เนื่องจากเอเมอรีตระหนักได้ว่าพวกเขาต้องการโอเมก้าเพราะเลือดของเธอนั้นสามารถนำไปเพิ่มจำนวนเอ็ม-เคานต์ได้
| 36 | 4 | "A Different Approach" | ซอล รูอิส | เอซรา นัชแมน | 28 กุมภาพันธ์ ค.ศ. 2024 (2024-02-28) |  |
 เนื่องจากยานขนส่งของพวกเขาเสียหาย โอเมก้าและครอสแฮร์จึงลงจอดฉุกเฉินบนดาวลอ ในท่าจอดยานใกล้เคียงนั้น ครอสแฮร์ต้องการที่จะใช้กำลังในการยึดยานแต่โอเมก้ายืนกรานที่จะหาเงินเพื่อมาติดสินบนพนักงานขายตั๋ว ในระหว่างที่โอเมก้าใช้ความสามารถในการพนันของเธอเพื่อหาเงิน แบดเชอร์ถูกจับตัวไปโดยทหารของจักรวรรดิ โอเมก้าตามหาเธอและครอสแฮร์ก็ตามไปอย่างไม่ค่อยเต็มใจ เมื่อพวกเขาพบฝ่ายจักรวรรดิและจนมุม โอเมก้าอนุญาตให้ครอสแฮร์ใช้ความสามารถของเขาในการแก้ปัญหาในแบบของเขา พวกเขาเอาชนะทหาร ปล่อยแบดเชอร์ และหนีไปด้วยยานขนสินค้าที่ขโมยมา ทั้งคู่ไปเจอกับฮันเตอร์และเร็กเกอร์ที่สุขใจเมื่อได้เห็นโอเมก้า แต่มีความสุขน้อยลงเมื่อเห็นครอสแฮร์
| 37 | 5 | "The Return" | นาธาเนียล วิลลานูเอวา | อามานดา โรส มูโน | 6 มีนาคม ค.ศ. 2024 (2024-03-06) |  |
 เอคโค่กลับไปยังพาบู แบดแบทช์พูดคุยกันถึงการทดลองที่เกิดขึ้นที่แทนทิส โอเมก้ามีดาต้าแพดของศูนย์ซึ่งสามารถให้คำตอบพวกเขาได้ในบ้าง และครอสแฮร์แนะนำให้พวกเขาลองเข้าถึงดาต้าแพดนั้นด้วยคอมพิวเตอร์ของจักรวรรดิที่ค่ายทหารบนดาวบาร์ทอน โฟ หลังจากพบว่าฐานถูกทิ้งร้างไป พวกเขาย้ายการส่งพลังงานมาจากแนวป้องกันของฐานนั้นเพื่อจะได้เข้าถึงดาต้าแพดนั้นได้ การทำเช่นนี้ทำให้สิ่งมีชีวิตขนาดใหญ่สามารถโจมตีฐานได้ ครอสแฮร์และฮันเตอร์เบี่ยงเบนความสนใจของสิ่งมีชีวิตนั้นในขณะที่คนอื่น ๆ พยายามเปิดแนวป้องกันอีก แบดแบทช์ออกจากดาวนี้พร้อมข้อมูลที่กู้ได้จากดาต้าแพดและครอสแฮร์ได้รับความเชื่อใจจากเพื่อนร่วมทีมของเขาอีกครั้ง
| 38 | 6 | "Infiltration" | สตวร์ด ลี | แบรด ราว | 13 มีนาคม ค.ศ. 2024 (2024-03-13) |  |
 ในระหว่างที่ถูกคุ้มกันโดยเร็กซ์ และเหล่าโคลนแปรพักตร์ของเขา อดีตสมาชิกวุฒิสภาซิงห์พบกับวุฒิสภาชูชีเพื่อพูดคุยถึงความพยายามในการต่อสู้กับจักรวรรดิ พวกเขาถูกโจมตีโดยโคลนนักฆ่า ซีเอ็กซ์-1 ซึ่งสุดท้ายถูกเร็กซ์จับตัวไป ซีเอ็กซ์-1 ได้พกเครื่องแสดงเป้าหมายซึ่งมีโอเมก้าอยู่ในนั้น เร็กซ์จึงเรียกแบดแบทช์มายังฐานของเขาบนดาวเทธ โอเมก้าและครอสแฮร์เปิดเผยถึงสิ่งที่พวกเขารู้เกี่ยวกับการทดลองของแผนกวิทยาศาสตร์ขั้นก้าวหน้าและโครงการนักฆ่า “โคลนเอ็กซ์” ซึ่งเป็นการนำเอาตัวตนออกจากโคลนเพื่อทำให้เป็นนักฆ่าที่สมบูรณ์แบบ นักฆ่าอีกรายหนึ่งชื่อซีเอ็กซ์-2 ถูกส่งไปเพื่อฆ่าซีเอ็กซ์-1 ที่ถูกจับตัวไปซึ่งเขาก็ทำสำเร็จ หลังจากนั้นซีเอ็กซ์-2 เห็นโอเมก้าแล้วจึงเรียกกำลังเสริม ซึ่งนำโดยผู้บัญชาการโคลนวูล์ฟ
| 39 | 7 | "Extraction" | ซอล รูอิส | เจนนิเฟอร์ คอร์เบตต์ และ แมทท์ มิชโนเวทซ์ | 13 มีนาคม ค.ศ. 2024 (2024-03-13) |  |
 แบดแบทช์ เร็กซ์ และโคลนแปรพักตร์ที่รอดชีวิตพยายามที่จะหลบหนี แต่ถูกตามโดยคนของวูล์ฟและซีเอ็กซ์-2 ซีเอ็กซ์-2 ยิงยานขนส่งของกลุ่มผู้หลบหนี ทำให้วูล์ฟหงุดหงิดเพราะโอเมก้าต้องถูกจับเป็น กลุ่มผู้หลบหนีได้เดินไปยังจุดนักพบซึ่งพวกเขาวางแผนไว้ว่าจะเจอเอคโค่และเกรเกอร์ ซีเอ็กซ์-2 ตามพวกเขาไปและสู้กับครอสแฮร์ก่อนที่จะตกน้ำตกลงไป ซึ่งในที่สุดเขาก็รอดมาได้ ที่จุดนัดพบนั้น วูล์ฟตกใจที่เห็นเร็กซ์ซึ่งเป็นเพื่อนเก่าของเขายังไม่ตาย เร็กซ์บอกวูล์ฟเรื่องที่จักรวรรดิทำต่อโคลนและวูล์ฟปล่อยให้พวกเขาหนีไป เร็กซ์บอกฮันเตอร์ว่าพวกเขาต้องหาเหตุผลว่าทำไมโอเมก้าถึงสำคัญต่อจักรวรรดิ
| 40 | 8 | "Bad Territory" | นาธาเนียล วิลลานูเอวา | แมทท์ มิชโนเวทซ์ | 20 มีนาคม ค.ศ. 2024 (2024-03-20) |  |
 แบดแบทช์ขอให้ฟีสืบเรื่องการทดลองของจักรวรรดิที่เกี่ยวกับเอ็ม-เคานต์ และเธอรายงานว่านักล่าเงินรางวัลถูกจ้างตัวไปเพื่อหาตัวอย่างที่มีเอ็ม-เคานต์สูง ด้วยความที่เชื่อว่าแชนด์จะรู้มากกว่านี้ ฮันเตอร์และเร็กเกอร์จะตามหาเธอ โอเมก้ากับครอสแฮร์รอที่พาบูและโอเมก้าพยายามที่จะช่วยครอสแฮร์ให้ก้าวข้ามอาการสมองตันที่ส่งผลกระทบต่อความสามารถในการซุ่มยิงของเขา แชนด์เสนอข้อมูลให้ฮันเตอร์และเร็กเกอร์หากพวกเขาช่วยเธอในการจับเป้าหมายปัจจุบันของเธอ ไซลาร์ ซาริส หลังจากพวกเขาจับตัวซาริสสำเร็จ แชนด์บอกว่าเธอจะติดต่อเรื่องข้อมูลในภายหลังด้วยข้อมูล หลังจากนั้นเธอจึงแจ้งบุคคลที่สามถึงแบดแบทช์และคำถามของพวกเขา
| 41 | 9 | "The Harbinger" | สตวร์ด ลี | เจนนิเฟอร์ คอร์เบตต์ | 27 มีนาคม ค.ศ. 2024 (2024-03-27) |  |
 อาซาจ เวนเทรสซึ่งเป็นผู้ที่แชนด์ติดต่อเดินทางมายังพาบู เธอบอกแบดแบทช์ว่าเอ็ม-เคานต์สื่อถึงความสามารถในการติดต่อกับพลังและเริ่มทดสอบความสามารถของโอเมก้าโดยการใช้เทคนิคของเจได แบดแบทช์เป็นห่วงเมื่อตระหนักว่าเวนเทรสเคยเป็นนักฆ่าของฝ่ายแบ่งแยกในช่วงสงครามโคลนแต่โอเมก้าเชื่อใจเธอ ในระหว่างการทดสอบสุดท้ายในทะเล เวนเทรสเผลอเรียกสัตว์ประหลาดในทะเลซึ่งโจมตีพวกเธอ เธอทำให้สัตว์ประหลาดสงบลงและช่วยโอเมก้าไว้ ทำให้ได้รับความเชื่อใจจากแบดแบทช์ เวนเทรสบอกโอเมก้าว่าเอ็ม-เคานต์ของเธอนั้นต่ำ แต่ในตอนหลังบอกคนอื่นว่าเธอโกหก เธอยังเตือนพวกเขาด้วยว่าพวกเขาอาจไม่ปลอดภัยบนพาบู
| 42 | 10 | "Identity Crisis" | ซอล รูอิส | อามานดา โรส มูโน | 3 เมษายน ค.ศ. 2024 (2024-04-03) |  |
 เฮมล็อกขังนาลา เซเพราะเชื่อว่าเธอช่วยให้โอเมก้าและครอสแฮร์หลบหนีไปได้ และแต่งตั้งให้เอเมอรีเป็นหัวหน้านักวิทยาศาสตร์ในโปรเจ็กต์เนโครแมนเซอร์ เอเมอรีได้เรียนรู้ว่าตัวอย่างทดลองนั้นเป็นเพียงเด็กที่มีเอ็ม-เคานต์สูงซึ่งถูกนำตัวมายังแทนทิสโดยนักล่าเงินรางวัลเช่นเบน เธอเริ่มที่จะรู้สึกไม่ดีกับจักรวรรดิ เธอยังพบเห็นเบนส่งตัวอย่างเด็กที่เด็กกว่าเด็กคนอื่น ๆ ซะอีก และต้องพบเจอกับความเลือดเย็นที่พวกเขาถูกกระทำใส่ ทาร์คินขู่ที่จะตัดงบเฮมล็อกหากแผนกวิทยาศาสตร์ขั้นก้าวหน้าไม่สามารถสร้างผลลัพธ์ที่น่าพึงพอใจได้ ซีเอ็กซ์-2 แจ้งเฮมล็อกว่าเขาใกล้ที่จะเจอโอเมก้าหลังจากที่รู้เรื่องความเกี่ยวข้องของเธอกับฟีผ่านการทรมานซิด
| 43 | 11 | "Point of No Return" | นาธาเนียล วิลลานูเอวา | อามานดา โรส มูโน | 3 เมษายน ค.ศ. 2024 (2024-04-03) |  |
 ซีเอ็กซ์-2 แอบขึ้นไปบนยานของฟีและเก็บตำแหน่งของพาบูมาจากคอมพิวเตอร์นำทางของเธอ ด้วยความเป็นห่วงเรื่องความเสี่ยงของการอยู่ที่พาบู แบดแบทช์เตรียมตัวที่จะออกจากดาวในระหว่างที่ซีเอ็กซ์-2 มาถึงและยืนยันตำแหน่งของพวกเขา ด้วยหนทางหนีของพวกเขาถูกตัดขาดไป คนอื่น ๆ ของแบดแบทช์หนีจากการตามล่าในระหว่างที่ฮันเตอร์พยายามขโมยยานติดอาวุธของจักรวรรดิ เขาถูกยิงตกโดยซีเอ็กซ์-2 และโอเมก้าตัดสินใจที่จะมอบตัวเธอเอง เพื่อเผื่อชีวิตของผู้คนบนพาบูและหวังว่าแบดแบทช์จะสามารถติดตามเธอไปยังแทนทิส แต่กระนั้นความพยายามของครอสแฮร์ในการติดเครื่องติดตามนั้นไม่สำเร็จ ในขณะที่ซีเอ็กซ์-2 จากไปพร้อมโอเมก้า
| 44 | 12 | "Juggernaut" | สตวร์ด ลี | เอซรา แนชแมน | 10 เมษายน ค.ศ. 2024 (2024-04-10) |  |
 ซีเอ็กซ์-2 พาโอเมก้ากลับไปยังแทนทิส และเอเมอรีตรวจเลือดของเธอเพื่อยืนยันว่าเธอตรงกับความต้องการของพวกเขา เฮมล็อกพาโอเมก้าไปขังพร้อมกับตัวอย่างทดลองในโปรเจ็กต์เนโครแมนเซอร์คนอื่น ๆ เมื่อกองกำลังของจักรวรรดิจากพาบูไป ครอสแฮร์เสนอฮันเตอร์และเร็กเกอร์ว่าพวกเขาเอาพิกัดของแทนทิสมาจากพลเรือโทแรมพาร์ทได้ ผู้ซึ่งถูกขังอยู่ในค่ายแรงงานของจักรวรรดิบนดาวเอเรบัส ด้วยความช่วยเหลือของฟี พวกเขาสามารถแทรกซึมเข้าไปในดาวเอเรบัสได้ ขโมยยานขนส่งของเรือนจำ และหนีออกมาได้พร้อมกับแรมพาร์ท บนยานของฟีนั้น แรมพาร์ทอธิบายว่าไม่มีใครรู้ตำแหน่งของแทนทิส แต่เขาเต็มใจที่จะช่วยพวกเขาในการหาศูนย์นี้แลกกับการที่เขาไม่ถูกส่งตัวกลับค่าแรงงาน
| 45 | 13 | "Into the Breach" | ซอล รูอิส | แบรด ราว | 17 เมษายน ค.ศ. 2024 (2024-04-17) |  |
 โอเมก้าได้รับแนะนำตัวให้คนตัวอย่างทดลองคนอื่น ๆ: เอวา, แจ็กซ์, แซมี และแบร์น เธอบอกพวกเขาว่าเธอเคยหนีออกมาจากแทนทิสมาก่อน และวางแผนที่จะทำเช่นนั้นอีกโดยใช้เส้นทางหลังห้องขังของเธอ แบดแบทช์และแรมพาร์ทกลับมาพบกับเอคโค่พร้อมด้วยยานขนส่งที่ถูกขโมยมา ซึ่งพวกเขาใช้ในการแทรกซึมเข้าไปในสถานีส่งต่อของจักรวรรดิเหนือดาวคอรัสซังเพื่อหาพิกัดสำหรับแทนทิส ด้วยเหตุที่ว่าพวกเขาไม่สามารถหาพิกัดของแทนทิสได้จากคลังข้อมูลของสถานีนี้ เอคโค่จึงตัดสินใจที่จะแอบขึ้นไปบนยานขนส่งสินค้าที่เกี่ยวกับวิทยาศาสตร์ซึ่งมีปลายทางคือแทนทิส และปิดเซนเซอร์ตรวจจับสิ่งใกล้เคียงของยานนี้ได้ ทำให้คนอื่น ๆ สามารถเทียบยานของพวกเขาไปบนยานขนส่งนี้ได้ ในขณะที่พวกเขาเข้าสู่ไฮเปอร์สเปซ
| 46 | 14 | "Flash Strike" | เนท วิลลานูเอวา | แบรด ราว | 24 เมษายน ค.ศ. 2024 (2024-04-24) |  |
 เฮมล็อกได้รับการเตือนเรื่องที่ว่าแบดแบทช์แทรกซึมเข้าไปในสถานีส่งต่อ และส่งยานไฟเตอร์ไปเพื่อขัดขวางยานที่กำลังจะมา ฮันเตอร์, เร็กเกอร์, ครอสแฮร์ และแรมพาร์ทถูกบังคับให้ยานตกลงใกล้เขาแทนทิสและต้องเดินทางต่อด้วยเท้า ในขณะที่ถูกล่าโดยสตอร์มทรูปเปอร์ที่ลาดตระเวน โอเมก้าได้ฉวยโอกาสจากการที่ฐานนี้อยู่ในช่วงที่เตรียมพร้อมขั้นสูง ในการสำรวจทางหนีที่เธอวางแผนไว้และพบกับปีศาจซิลโล่ในห้องขังใต้ดิน ในป่านั้น แรมพาร์ทเผลอปลุกสิ่งมีชีวิตยักษ์ทำให้มันโจมตีพวกเขา และเขาถูกแยกตัวจากคนอื่น ๆ และถูกจับตัวไป เอคโค่แทรกซึมเข้าไปในฐานและเผชิญหน้ากับเอเมอรี ผู้บอกให้เขารู้เรื่องเด็กคนอื่น ๆ ที่ถูกขังอยู่กับโอเมก้า
| 47 | 15 | "The Cavalry Has Arrived" | สตวร์ด ลี, ซอล รูอิส กับ แบรด ราว | เจนนิเฟอร์ คอร์เบตต์ | 1 พฤษภาคม ค.ศ. 2024 (2024-05-01) |  |
 เด็ก ๆ หลบหนีออกมาและปลดปล่อยปีศาจซิลโล่ให้เข้าทำลายทั่วศูนย์ ก่อนที่พวกเขาจะพบกับเอคโค่และเอเมอรี ฮันเตอร์, เร็กเกอร์ และครอสแฮร์แทรกซึมเข้าไปในฐานแต่ถูกจับกุมตัวโดยเหล่านักปฏิบัติการซีเอ็กซ์ของเฮมล็อก เอคโค่และโอเมก้าปล่อยตัวนาลา เซ, แรมพาร์ท และนักโทษโคลนนายอื่น ๆ ในขณะที่เอเมอรีพาเด็กคนอื่น ๆ ไปยังที่ปลอดภัย นาลา เซไปเพื่อทำลายข้อมูลของศูนย์ เพื่อปกป้องโอเมก้าและป้องกันจักรวรรดิจากการใช้งานวิจัยของเธอ แต่แรมพาร์ทฆ่าเธอและวางแผนที่จะใช้งานวิจัยนี้ในการต่อรองกับจักรวรรดิ ก่อนที่เธอจะตายนั้น นาลา เซได้ใช้ระเบิดมือในการทำลายข้อมูลและฆ่าแรมพาร์ท เฮมล็อกพยายามที่จะแปลงฮันเตอร์, เร็กเกอร์ และครอสแฮร์ให้กลายเป็นนักปฏิบัติการ แต่เอคโค่, โอเมก้า และโคลนนายอื่น ๆ ปลดปล่อยพวกเขาให้เป็นอิสระและเอาชนะนักปฏิบัติการที่มีอยู่ได้ เฮมล็อกจับตัวโอเมก้าเป็นตัวประกัน แต่เธอช่วยให้ฮันเตอร์และครอสแฮร์ฆ่าเขา พวกเขาหลบหนีไปยังพาบู ทาร์คินสั่งปิดแทนทิสและผันงบประมาณไปที่โปรเจ็กต์สตาร์ดัสท์แทน เอเมอรีร่วมกับเอคโค่ในการช่วยโคลนนายอื่น ๆ ในขณะที่โอเมก้าและแบดแบทช์ยังคงอยู่บนพาบู ในหลายปีต่อมา โอเมก้าที่โตแล้วเข้าร่วมฝ่ายกบฏในการต่อสู้กับจักรวรรดิ